ສະຫະລັດ ສົ່ງຄືນ ຮູບປັ້ນ ທີ່ຖືກລັກໄປ ໃຫ້ແກ່ ກຳປູເຈຍ (ສະໄສດ໌)
ສະຫະລັດ ສົ່ງຄືນຮູບປັ້ນ ທີ່ເກົາແກ່ຂອງກຳປູເຈຍ ຊຶ່ງໄດ້ຖືກລັກໄປ ໃນຂະນະທີ່ເກີດ ສົງຄາມກາງເມືອງ ໃນຊຸມປີ 1970.
ຮູບປັ້ນທີ່ສຳຄັນ 3 ຮູບ ທີ່ລັກເອົາໄປຈາກກຳປູເຈຍ ໃນຂະ ນະທີ່ເກີດສົງຄາມກາງເມືອງນັ້ນ ໄດ້ຖືກສົ່ງກັບຄືນຢ່າງເປັນ ທາງການ ໃນພິທີທີ່ຈັດຂຶ້ນຢູ່ນະຄອນພະນົມເປັນ ຮູບປັ້ນທັງສາມ ໄດ້ຖືກສົ່ງຄືນຈາກການເກັບສະສົມຢູ່ໃນສະ ຫະລັດ ຢູ່ໃນພິທີທີ່ຈັດຂຶ້ນໃນວັນອັງຄານວານນີ້ ລັດຖະມົນ ຕີ Sok An ໄດ້ກ່າວຂອບໃຈ ບັນ ດາເຈົ້າໜ້າທີ່ສະຫະລັດ ທີ່ໄດ້ໃຫ້ການສະໜັບສະໜຸນ ໃນການຊ່ວຍໃຫ້ໄດ້ຮູບ ປັ້ນ ເຫຼົ່ານີ້ກັບຄືນມາ ທ່ານ Sok An ກ່າວວ່າ “ໃນການເດີນທາງເປັນເວລາ 40 ປີ ທີ່ລອດພົ້ນຈາກ ສົງຄາມກາງເມືອງ ຈາກການຂະໂມຍ ການລັກລອບນຳສົ່ງ ແລະເດີນທາງອ້ອມໂລກ ຮູບປັ້ນທັງສາມ ບັດນີ້ໄດ້ຮັບອິດສະຫລະພາບຄືນໃໝ່ອີກ ແລະກັບຄືນມາບ້ານເດີມ ” ຮູບປັ້ນທັງສອງ ໄດ້ຖືກສົ່ງກັບຄືນຈາກ ບໍລິສັດປະມູນໃນ ສະຫະລັດ ຫລັງຈາກໄດ້ປະກາດ ຢູ່ນະຄອນນິວຢອກ ໃນເດືອນແລ້ວນີ້ ວັດຖຸອັນທີສາມໄດ້ສົ່ງຄືນຈາກ ຫໍພິພິດທະພັນ ແຫ່ງນຶ່ງ ໃນລັດ California ທາງພາກຕາເວັນຕົກຂອງ ສະຫະລັດ ບັນດາຮູບປັ້ນມີຊື່ວ່າ Duryodhana, Brima ແລະ Balaram ແມ່ນຄິດກັນ ວ່າຖືກລັກໄປ ຈາກບໍລິເວນວັດ Koh Ker ໃນແຂວງ Siem Reap ໃນຂະນະທີ່ມີການເກີດຄວາມ ວຸ້ນວາຍ ໃນຊຸມປີ 1970 ທ່ານ Jeff Daigle ຮອງເອກອັກຄະລັດຖະທູດ ປະຈຳສະຖານທູດ ສະຫະລັດ ກ່າວວ່າ ສະຫະລັດ ໄດ້ອຸທິດການເຮັດວຽກກັບ ກຳປູເຈຍ ມາເປັນເວລາດົນນານ ແລ້ວ ເພື່ອປົກ ປັກຮັກສາ ມູນເຊື້ອທາງປະຫວັດສາດ ແລະວັດທະນະທຳ ທີ່ມີ ເອກກະລັດ ຂອງອານາ ຈັກກຳປູເຈຍ ເອົາໄວ້